title: Id-Direttiva tal-Kummissjoni 98/42/KE tad-19 ta' Ġunju 1998 li temenda d-Direttiva tal-Kunsill 95/21/KE li tikkonċerna l-infurzar, fir-rigward ta' vapuri li jużaw il-portijiet tal-Komunità u li jbaħħru fl-ibħra taħt il-ġurisdizzjoni ta' l-Istati Membri, ta' standards internazzjonali għas-sigurtà tal-vapuri, għall-prevenzjoni ta' tniġġis u għall-kondizzjonijiet ta' l-għajxien u tax-xogħol abbord (kontroll portwali ta' l-Istat)Test b'relevanza għaż-ŻEE.

text:
Avviż Legali Importanti

|

31998L0042

Official Journal L 184 , 27/06/1998 P. 0040 - 0046

		Id-Direttiva tal-Kummissjoni 98/42/KEtad-19 ta' Ġunju 1998li temenda d-Direttiva tal-Kunsill 95/21/KE li tikkonċerna l-infurzar, fir-rigward ta' vapuri li jużaw il-portijiet tal-Komunità u li jbaħħru fl-ibħra taħt il-ġurisdizzjoni ta' l-Istati Membri, ta' standards internazzjonali għas-sigurtà tal-vapuri, għall-prevenzjoni ta' tniġġis u għall-kondizzjonijiet ta' l-għajxien u tax-xogħol abbord (kontroll portwali ta' l-Istat)(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitajiet Ewropej,Wara li kkunsidrat id-Direttiva tal-Kunsill 95/21/KE tad-19 ta' Ġunju 1995 li tikkonċerna l-infurzar, fir-rigward ta' vapuri li jużaw il-portijiet tal-Komunità u li jbaħħru fl-ibħra taħt il-ġurisdizzjoni ta' l-Istati Membri, ta' standards internazzjonali għas-sigurtà tal-vapuri, għall-prevenzjoni ta' tniġġis u għall-kondizzjonijiet ta' l-għajxien u tax-xogħol abbord (kontroll portwali ta' l-Istat) [1], kif emendata bid-Direttiva 98/25/KE [2], u partikolarment Artikolu 19 tagħha,Billi huwa meħtieġ li jittieħed akkont ta' l-emendi li daħlu fis-seħħ fil-Konvenzjonijiet, Protokolli, Kodiċi u Riżoluzzjonijiet ta' l-Organizzazzjoni Marittima Internazzjonali (IMO), u żviluppi u konsiderazzjonijiet miġbura fil-Memorandum ta' Ftehim ta' Pariġi (MOU);Billi sa mill-addozzjoni tad-Direttiva 95/21/KE aktar sforzi kienu saru biex jiżviluppaw sistema ta' immirar aħjar; billi s-sistema ta' fattur ta' immirar żviluppat fil-qafas tal-MOU ta' Pariġi għandha tkun inkorporata f'dik id-Direttiva;Billi l-lista ta' ċertifikati u dokumenti li hemm referenza dwarhom fl-Anness II tad-Direttiva 95/21/KE għandhom ikunu immodifikati sabiex jittieħed akkont ta' l-emendi li daħlu fis-seħħ fil-leġislazzjoni internazzjonali;Billi l-lista ta' "bażi aktar ċara" għal spezzjoni aktar dettaljata kif mogħtija fl-Anness III ta' l-imsemmija Direttiva għandha tkun emendata fid-dawl ta' lista aktar sħiħa kif mogħtija fir-Riżoluzzjoni ta' l-IMO A.787(19);Billi skond l-Anness IV ta' l-imsemija Direttiva, il-proċeduri u l-linji ta' gwida għal-kontroll tal-vapuri li għandhom ikun osservati minn spettur huma dawk deskritti fir-Riżoluzzjonijiet ta' l-IMO A.466(XII) kif emendati bi, A.542(13), MEPC.26(23) u A.742(18); billi l-imsemmi Anness IV irid ikun emendat sabiex jittieħed akkont tar-revoka ta' dawk ir-Riżoluzzjonijiet bir-Riżoluzzjoni ta' l-IMO A.787(19); billi l-proċeduri deskritti fir-Riżoluzzjoni A.787(19) kienu ġew inkorporati fl-Anness I, "Proċeduri ta' Kontroll ta' l-Istat tal-Port" għal-MOU ta' Pariġi;Billi sabiex jiddeċiedi jekk vapur għandux ikunu detenut jew le, l-ispettur għandu japplika l-kriterja stabbilita fl-Anness VI ta' l-imsemmija Direttiva; billi b'dana kollu mhux xieraq li jkun detenut vapur fuq il-bażi ta' ħsara mġarrba inċidentalment, basta li ċerti kondizzjonijiet ikunu ntlaħqu;Billi l-imsemmi Anness VI għandu wkoll ikun emendat fid-dawl tad-dispożizzjonijiet inklużi fir-Riżoluzzjoni ta' l-IMO A.787(19), partikolarment f'dak li jirrigwarda ż-żoni taħt il-Konvenzjoni Internazzjonali dwar l-Istandards ta' Taħriġ, Ċertifikazzjoni u Għassa għal Baħħara (STCW) ta' 1978;Billi l-miżuri li hemm provvediment dwarhom f'din id-Direttiva huma bi qbil ma' l-opinjoni tal-Kumitat stabbilit bis-saħħa ta' l-Artikolu 12 tad-Direttiva tal-Kunsill 93/75/KEE [3], kif l-aħħar emendat bid-Direttiva tal-Kummissjoni 97/34/KE [4],ADOTTAT DIN ID-DIRETTIVA:L-Artikolu 1Id-Direttiva 95/21/KE hi emendata kif ġej:1. L-Artikolu 5(2) hu mibdul b'dan li ġej:"2. Fl-għażla ta' vapuri għal spezzjoni l-awtorità kompetenti trid tagħti prijorità fuq kollox lejn il-vapuri li hemm referenza dwarhom fl-Anness I, il-Parti I. Biex jiddeterminaw l-ordni ta' prijorità għal spezzjoni tal-vapuri l-oħra elenkati fl-Anness I, l-awtorità kompetenti għandha tuża l-fattur tal-mira ġenerali tal-vapur li hemm referenza dwaru fl-Anness I, il-Parti II.";2. L-Annessi I, II, III, IV u VI huma emendati kif inhu pprovdut dwarhom fl-Anness ta' din id-Direttiva.L-Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva sat-30 ta' Settembru 1998 l-aktar tard. Għandhom jinformaw immedjatament lill-Kummissjoni dwar dan.Meta dawn id-dispożizzjonijiet ikunu adottati mill-Istati Membri, għandhom ikun fihom referenza għal din id-Direttiva jew għandhom ikunu akkompanjati minn referenza bħal din fil-waqt tal-pubblikazzjoni uffiċjali tagħhom. Il-proċedura biex issir din ir-referenza għandha tkun stabbilita mill-Istati Membri.2. L-Istati Membri għandhom jikkomunikaw lejn il-Kummissjoni d-dispożizzjonijiet tal-liġi nazzjonali li huma jadottaw fil-qasam kopert minn din id-Direttiva.L-Artikolu 3Din id-Direttiva għandha tidħol fis-seħħ fis-seba' jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula fi Brussel, fid-19 ta' Ġunju 1998.Għall-KummissjoniNeil KinnockMembru tal-Kummissjoni[1] ĠU L 157, tas-7.7.1995, p. 1.[2] ĠU L 133, tas-7.5.1998, p. 19.[3] ĠU L 247, tal-5.10.1993, p. 19.[4] ĠU L 158, tas-17.6.1997, p. 40.--------------------------------------------------L-ANNESS1. L-Anness I hu mibdul b'dan li ġej:"L-ANNESS IVAPURI LI GĦANDHOM IKUNU KKUNSIDRATI GĦAL SPEZZJONI TA' PRIJORITÀ(kif hemm referenza dwarhom fl-Artikolu 5(2))I. Fatturi dominantiIndipendentament mill-valur tal-fattur tal-mira, il-vapuri segwenti għandhom ikunu kkunsidrati bħala prijorità dominanti għal spezzjoni.1. Vapuri li kienu rrapportati minn piloti jew awtoritajiet tal-port li għandhom defiċjenzi li jistgħu jippreġudikaw in-navigazzjoni sigura tagħhom (permezz tad-Direttiva 93/75/KEE u l-Artikolu 13 ta' din id-Direttiva).2. Vapuri li naqsu milli jkunu konformi ma' l-obbligazzjonijiet stabbiliti fid-Direttiva 93/75/KEE.3. Vapuri li kienu s-suġġett ta' rapport jew notifika minn Stat Membru ieħor.4. Vapuri li kienu s-suġġett ta' rapport jew ta' lment mill-kaptan, membru ta' l-ekwipaġġ, jew xi persuna jew organizzazzjoni b'interess leġittimu fl-operat b'sigurezza tal-vapur, għajxien u kondizzjonijiet tax-xogħol abbord jew il-prevenzjoni tat-tniġġis, sakemm l-Istat Membru kkonċernat iqis li r-rapport jew l-ilment ikun manifestament mingħajr bażi; l-identità tal-persuna li tagħmel ir-rapport jew l-ilment m'għandhiex tkun żvelata lejn il-kaptan jew lejn is-sid tal-vapur ikkonċernat.5. Vapuri li kienu:- involuti f'ħabta, ħbit mal-qiegħ jew inkaljar fi triqthom lejn il-port,- akkużati bi vjolazzjoni allegata tad-dispożizzjonijiet dwar ir-rimi ta' sostanzi jew nixxiegħat li jagħmlu l-ħsara,- immanuvrati f'manjiera erratika jew ta' periklu li bihom il-miżuri dwar ir-rotot, adottati mill-IMO, jew prattiki ta' navigazzjoni u proċeduri siguri ma kinux ġew segwiti, jew- operati b'mod ieħor hekk li joħolqu periklu lejn persuni, proprjetà jew l-ambjent.6. Vapuri li kienu sospiżi mill-klassi tagħhom għar-raġunijiet ta' sigurtà fil-korsa tas-sitt xhur preċedenti.II. Fattur ta' mirar dominantiIl-vapuri li ġejjin għandhom ikunu kkunsidrati bħala prijorità għal spezzjoni.| Fattur tal-valur tal-mira |1.Vapuri li jzuru port ta' Stat Membru għall-ewwel darba jew wara defiċjenza ta' 12-il xahar jew aktar. Fl-applikazzjoni ta' dawn il-kriterji, l-Istati Membri għandhom ukoll jieħdu akkont ta' dawk l-ispezzjonijiet li kienu ġew imwettqa mill-membri tal-MOU. Fin-nuqqas ta' tagħrif xieraq dwar dan l-iskop, l-Istati Membri għandhom jistrieħu fuq it-tagħrif Sirenac disponibbli u jispezzjonaw dawk il-vapuri li ma kinux ġew irreġistrati fis-Sirenac b'segwiment tad-dħul b'effett ta' dik id-database fl-1 ta' Jannar 1993. | +20 |2.Vapuri li ma kinux ġew spezzjonati minn xi Stat Membru ma tul is-sitt xhur preċedenti. | +10 |3.Vapuri li ċ-ċertifikati statutorji tagħhom dwar il-kostruzzjoni u l-apparat tal-vapur, maħruġa bi qbil mal-Konvenzjonijiet, u ċ-ċertifikati tal-klassifikazzjoni, kienu ġew maħruġa minn organizzazzjoni li m'hix rikonoxxuta permezz tat-termini tad-Direttiva tal-Kunsill 94/57/KE tat-22 ta' Novembru 1994 dwar ir-regoli komuni u l-istandards għall-ispezzjonar ta' vapuri u l-organizzazzjonijiet ta' stħarriġ u għall-attivitajiet relevanti ta' l-amministrazzjonijiet marittimi. | + 5 |4.Vapuri li jtajru l-bandiera ta' Stat li jidher fit-tabella tal-medja ta' tliet snin segwenti ta' numru ta' detenzjonijiet aktar minn-norma u d-dewmien ippubblikati fir-rapport annwali tal-MOU: | |-0 - 3 % aktar min-norma | + 3 |-3,1 - 6 % aktar min-norma | + 4 |-iżjed minn 6 % aktar min-norma | + 5 |5.Vapuri li kellhom il-permess li jsalpaw minn port ta' Stat Membru b'ċerti kondizzjonijiet: | |(a)għal kull defiċjenza li għandha tkun irrettifikata qabel ma jsalpa | + 1 |(b)għal kull defiċjenza li għandha tkun irrettifikata fil-port li jmiss | + 1 |(ċ)għal kull żewġ nuqqasijiet li għandhom ikunu rrettifikati fi żmien 14-il jum | + 1 |(d)għal kull żewġ nuqqasijiet li dwarhom kondizzjonijiet oħra kienu ġew speċifikati | + 1 |(e)jekk l-azzjoni rrelatata mal-vapur tkun ittieħdiet u n-nuqqasijiet kollha kienu ġew irrettifikati | − 2 |6.Vapuri li d-defiċjenzi tagħhom kienu ġew irreġistrati matul l-ispezzjoni preċedenti, skond in-numru ta' defiċjenzi: | |-0 | −15 |-1 - 5 | 0 |-6 - 10 | + 5 |-11 - 20 | +10 |-Aktar minn 20 defiċjenza | +15 |7.Vapuri li kienu ġew miżmuma fil-port preċedenti | +15 |8.Vapuri li jtajru l-bandiera ta' pajjiż li ma jkunx irratifika l-konvenzjonijiet internazzjonali relevanti kolha li hemm referenza dwarhom fl-Artikolu 2 ta' din id-Direttiva | + 1 |9.Vapuri li jtajru l-bandiera ta' pajjiż fejn il-medja tan-nuqqasijiet tkun aktar min-norma | + 1 |10.Vapuri b'nuqqasijiet ta' klassi aktar min-norma | + 1 |11.Vapuri li huma f'kategorija li dwarha spezzjoni aktar miftuħa tkun ġiet deċiża (bis-saħħa ta' l-Artikolu 7 ta' din id-Direttiva) | + 5 |12.Vapuri oħrajn: | |-bejn l-età ta' 13-il u 20 sena | + 1 |-bejn l-età ta' 21 u 24 sena | + 2 |-aktar minn l-età ta' 25 sena | + 3 |Il-fattur tal-mira jfisser il-valur numeriku allokat lejn vapur individwali bi qbil mad-dispożizzjonijiet ta' dan l-Anness u muri fuq is-sistema ta' l-informazzjoni Sirenac.Biex tiddetermina l-ordni ta' prijorità tal-vapuri elenkati hawn fuq, l-awtorità kompetenti għandha tieħu akkont ta' l-ordni indikata fil-fattur tal-mira dominanti. Fattur ta' mira aktar għolji huwa indikattiv ta' prijorità aktar għolja. Il-fattur tal-mira huwa s-somma tal-valuri tal-fatturi tal-mira applikabbli kif indikati hawn fuq. L-unitajiet 5, 6 u 7 għandhom japplikaw biss għal spezzjonijiet imwettqa matul l-aħħar 12-il xahar. Il-fattur tal-mira dominanti m'għandux ikun anqas mis-somma ta' l-unitajiet 4, 8, 9, 10, 11 u 12."2. L-Anness II hu emendat kif ġej:1. Id-dettall 13 huwa mibdul b'dan li ġej:"13. Kopja tad-Dokument ta' Konformità u ċ-Ċertifikat ta' Amministrar ta' Sigurtà maħruġ, bi qbil mal-Kodiċi ta' Amministrazzjoni Internazzjonali għal Ħidma Sigura ta' Vapuri u għall-Prevenzjoni tat-Tniġġis (SOLAS, il-Kapitolu IX)."2. Dan li ġej għanu jkun miżjud wara d-dettall 14:"15. Id-Dokument ta' konformità mal-ħtiġiet speċjali għal vapuri li jġorru oġġetti perikolużi.16. Ċertifikat ta' sigurtà ta' dgħajsa ta' veloċità qawwija u permess biex tkun operata d-dgħajsa ta' veloċità qawwija.17. Lista jew manifest speċjali ta' oġġetti perikolużi, jew pjan dettaljat ta' l-istivi.18. Ir-reġistru tal-vapur (log book) f'dak li jirrigwarda r-reġistrar ta' testijiet u eżerċizzji u r-reġistru għar-reġistrar ta' spezzjoni u l-manteniment ta' l-apparat u l-arranġamenti għall-ħarsien tal-ħajja.19. Ċertifikat ta' skop speċjali dwar is-sigurtà tal-vapur.20. Ċertifikat ta' sigurtà ta' dettall mobbli għal tħaffir 'il barra mill-kosta.21. Għal tankers taż-żejt, ir-reġistru ta' monitoraġġ u s-sistema ta' kontroll ta' rimi ta' żejt għall-aħħar saborra tal-vjaġġ.22. Il-lista tal-miġemgħa, impjant għall-kontroll tan-nar, u għal vapuri tal-passeġġieri, pjan ta' kontroll ta' ħsara.23. Pjan abbord ta' emerġenza ta' tniġġis miż-żjut.24. Files ta' rapporti dwar stħarriġ (fil-każ ta' vapuri li jġorru fil-massa u tankers taż-żejt).25. Rapporti ta' spezzjonijiet preċedenti ta' kontroll ta' l-Istat tal-port.26. Għal vapuri ro-ro tal-passiġġieri, informazzjoni dwar il-relatività massima A/A.27. Dokument ta' awtorizzazzjoni għat-trasport ta' qmuħ.28. Manwal dwar is-sigurtà tat-tagħbija."3. l-Anness III hu mibdul b'dan li ġej:"L-ANNESS IIIEŻEMPJI TA' "BAŻIJIET ĊARI" GĦAL SPEZZJONI AKTAR DETTALJATA(kif hemm referenza dwaru fl-Artikolu 6(3))1. Vapuri identifikati fl-Anness I, il-Parti I u l-Parti II, il-paragrafi II-3, II-4, II-5b, II-5ċ, II-8 u II-11.2. Il-ktieb tar-reġistrazzjoni taż-żejt ma jkunx inżamm sewwa.3. Matul l-eżaminazzjoni taċ-ċertifikati u ta' dokumenti oħrajn, (ara l-Artikolu 6(1)(a) u (2)), ikunu żvelati nuqqasijiet.4. Indikazzjonijiet li l-membri ta' l-ekwipaġġ ma jkunux kapaċi li jkunu konformi mal-ħtiġiet ta' l-Artikolu 8 tad-Direttiva tal-Kunsill 94/58/KE tat-22 ta' Novembru 1994 dwar il-livell minimu ta' taħriġ għall-baħħara [1].5. Xhieda ta' tagħbija u operazzjonijiet oħrajn li ma twettqux b'mod sigur, jew bi qbil mal-linji ta' gwida ta' l-IMO, eż. il-kontenut ta' ossiġnu fil-forniment ewlieni ta' gass inert lejn it-tankijiet tat-tagħbija ikun aktar għoli mil-livell massimu preskritt.6. Defiċjenza tal-kaptan fuq tanker taż-żejt biex jipproduċi r-reġistru ta' monitoraġġ u s-sistema ta' kontroll dwar ħruġ ta' żejt għall-aħħar vjaġġ b'saborra.7. Defiċjenza ta' lista aġġornata tal-miġemgħa, jew membri ta' l-ekwipaġġ li ma jafux id-dmirijiet tagħhom fil-każ ta' nar jew ordni biex jabbandunaw il-vapur.8. L-emissjoni ta' allarmi foloz dwar periklu li ma jkunux segwiti minn proċeduri xierqa ta' kanċellazzjoni.9. Id-defiċjenza ta' tagħmir ewlieni jew arranġamenti meħtieġa mill-konvenzjonijiet.10. Kondizzjonijiet mhux sanitarji b'mod eċċessiv abbord il-vapur.11. Xhieda mill-impressjoni ġenerali ta' l-ispettur u osservazzjonijiet li deterjorazzjoni serja strutturali jew tal-buq jew nuqqasijiet jezistu li jistgħu joħolqu riskju għall-integrità strutturali, ta' trassis kontra t-tnixxija ta' ilma jew l-integrità tat-trassis tal-vapur.12. Informazzjoni jew xhieda li l-kaptan jew l-ekwipaġġ ma jkunux familjari ma' l-operazzjonijiet essenzjali abbord li huma relatati mas-sigurtà tal-vapuri jew dwar il-prevenzjoni tat-tniġġis, jew li l-operazzjonijiet bħal dawn ma jkunux saru."4. L-Anness IV hu mibdul b'dan li ġej:"L-ANNESS IVPROĊEDURI GĦALL-KONTROLL TAL-VAPURI(kif hemm referenza dwaru fl-Artikolu 6(4))1. Prinċipji ta' ekwipaġġar b'sigurtà (Ir-Riżoluzzjoni ta' l-IMO A.481(XII) u l-Annessi li huma l-kontenuti tad-Dokument ta' Ekwipaġġar Minimu ta' Sigurtà (l-Anness 1) u Linji ta' Gwida għall-Applikazzjoni tal-Prinċipji ta' Ekwipaġġar b'Sigurtà (l-Anness 2).2. Id-dispożizzjonijiet tal-Kodiċi Marittimi Internazzjonali dwar Oġġetti Perikolużi.3. Il-pubblikazzjoni ta' l-Organizzazzjoni Internazzjonali tax-Xogħol (ILO) "Spezzjoni ta' Kondizzjonijiet tax-Xogħol abbord il-Vapur: Linji ta' gwida għal Proċeduri".4. L-Anness I, "Proċeduri ta' Kontroll ta' l-Istat tal-Port' għall-MOU ta' Pariġi.""5. L-Anness VI hu emendat kif ġej:1. Fl-introduzzjoni, il-paragrafu segwenti huwa mizjud:"Fejn il-bazi għal detenzjoni hija r-riżultat ta' ħsara aċċidentali soffruta waqt il-vjaġġ tal-vapur lejn il-port, l-ebda ordni ta' detenzjoni m'għandha tkun maħruġa, basta li:1. akkont xieraq ingħata lill-bżonnijiet kontenuti fir-Regolament I/11(ċ) tas-SOLAS 74 rigward notifika għal amministrazzjoni ta' l-Istat tal-bandiera, is-surveyor innominat jew l-organizzazzjoni rikonoxxuta responsabbli biex toħroġ iċ-ċertifikat relevanti;2. qabel ma jidħol f'port, il-kaptan jew il-propjetarju tal-vapur ikun issottometta lejn l-awtorità ta' kontroll ta' l-Istat tal-port dettalji dwar iċ-ċirkostanzi ta' l-inċident u l-ħsara soffruta u informazzjoni rigward in-notifika meħtieġa dwar l-amministrazzjoni ta' l-Istat tal-bandiera;3. Azzjoni remedjali xierqa, għas-sodisfazzjon ta' l-Awtorità, tkun qiegħda tittieħed mill-vapur; u4. L-awtorità tkun assigurat, u ġiet innotifikata bit-twettiq ta' l-azzjoni remedjali, li d-defiċjenzi li kienu biċ-ċar ta' periklu għas-sigurtà, għas-saħħa jew għall-ambjent kienu ġew irrettifikati."2. Fid-dettall 3, dan li ġej hu miżjud:"B'dana kollu, id-defiċjenzi li jikkawżaw detenzjoni fil-qasam tal-STCW 78 elenkati taħt id-dettall 3.8 t'hawn taħt ikunu l-uniċi bażi għal detenzjoni permezz ta' din il-Konvenzjoni."3. Fid-dettall 3.2, dan li ġej hu mizjud:"13. Defiċjenzi serji fil-ħtiġiet operazzjonali, kif deskritti fis-Sezzjoni 5.5 ta' l-Anness I għal MOU.14. Numru, kompożizzjoni jew ċertifikazzjoni ta' l-ekwipaġġ li ma jikkorrispondix mad-dokument tal-persunal b'sigurtà."4. Id-dettall 3.8 hu mibdul b'dan li ġej:"1. Defiċjenza tal-baħrin li jkollhom ċertifikat, li jakkwistaw ċertifikat xieraq, li ikollhom dispensa valida jew biex jipprovdu prova dokumentata li applikazzjoni għal konferma kienet ġiet sottomessa lejn l-amministrazzjoni ta' l-Istat tal-bandiera.2. Defiċjenza li jkunu konformi mal-ħtiġiet applikabbli b'sigurtà dwar il-persunal ta' l-amministrazzjoni ta' l-Istat tal-bandiera.3. Defiċjenza ta' arranġamenti tas-sahra tan-navigazzjoni jew ta' l-inġinerija biex ikunu konformi mal-ħtiġiet speċifikati għall-vapur mill-amministrazzjoni ta' l-Istat tal-bandiera.4. Assenza fis-sahra ta' persuna kkwalifikata biex topera apparat essenzjali għal navigazzjoni b'sigurtà, sigurtà ta' kommunikazzjoni bir-radju jew il-prevenzjoni ta' tniġġis marittimu.5. Defiċjenza li jforni prova ta' profiċjenza prefessjonali għad-dmirijiet assenjati lill-baħħara għas-sigurtà tal-vapur u l-prevenzjoni tat-tniġġis.6. Inabilità li jipprovdu għall-ewwel sahra fil-bidu tal-vjaġġ u għal sahrat ta' serħan sussegwenti persuni li jkunu straħu biżżejjed u li b'xi mod ieħor huma tajbin għal ħidma."[1] ĠU L 139, tat-12.12.1994, p. 20.--------------------------------------------------


title: Id-Direttiva tal-Kunsill tad- 9 ta’ April 1968 dwar il-marketing ta’ materjal għall-propagazzjoni veġetattiva tad-dielja

text:
Avviż Legali Importanti

|

31968L0193

Official Journal L 093 , 17/04/1968 P. 0015 - 0023 Finnish special edition: Chapter 3 Volume 2 P. 0032  Danish special edition: Series I Chapter 1968(I) P. 0091  Swedish special edition: Chapter 3 Volume 2 P. 0032  English special edition: Series I Chapter 1968(I) P. 0093  - 0103 Greek special edition: Chapter 03 Volume 3 P. 0039  Spanish special edition: Chapter 03 Volume 2 P. 0124  Portuguese special edition Chapter 03 Volume 2 P. 0124

		Id-Direttiva tal-Kunsilltad- 9 ta’ April 1968dwar il-marketing ta’ materjal għall-propagazzjoni veġetattiva tad-dielja(68/193/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 43 tiegħu;Wara li kkunsidra l-proposta mill-Kummissjoni;Wara li kkunsidra l-Fehma tal-Parlament Ewropew [1];Wara li kkonsulta l-Kumitat Ekonomiku u Soċjali;Billi l-produzzjoni ta’ inbid u għeneb tal-medja għandu post importanti fl-agrikoltura tal-Komunità Ekonomika Ewropea;Billi riżultati sodisfsċjenti fil-kultivazzjoni ta’ l-għeneb jiddependi l-biċċa l-kbira fuq l-użu ta’ materjal xieraq ta’ propagazzjoni; billi għal dan l-għan ċertu Stati Membri għal ċertu żmien irrestrinġew it-tqegħid fis-suq ta’ materjal ta’ propagazzjoni veġetattiva tad-dielja għal kwalità għolja ta’ injam u pjanti żgħar; billi dawk l-Istati kienu kapaċi jieħdu vantaġġ mix-xogħol sistematiku ta’ selezzjoni tal-pjanti mwettaq fuq bosta deċenji li rriżultaw fl-iżvilupp ta’ varjetajiet ta’ dwieli stabbli u unformi li, minħabba l-karatteristiċi tagħhom, iwiegħdu li jkunu ta’ valur kbir għall-iskopijiet in vista;Billi produttività akbar tkun miksuba fil-kultivazzjoni tad-dwieli tal-Komunità jekk fl-għażla tal-varjetajiet permessi li jkunu mqiegħda fis-suq l-Istati Membri japplikaw regoli uniformi li huma l-aktar stretti possibbli;Billi huwa, madankollu, ġustifikabbli li jkun limitat it-tqegħid fis-suq għal ċertu varjetajiet biss jekk min ikabbar id-dielja jista’ jkun żgur li attwalment jikseb materjal ta’ propagazzjoni għal dawk il-varjetajiet;Billi ċertu Stati Membri kienu għal dan l-iskop qed japplikaw skemi ta’ ċertifikazzjoni li huma maħsuba b’kontroll uffiċjali li jiżguraw l-identità tal-varjetà u l-purità, u l-istat ta’ saħħa, b’ mod partikolari fejn għandhom x’jaqsmu mard permezz tal-virus; billi dawn l-iskemi jistgħu jikkostitwixxu waħda mill-bażijiet ta’ kull skema ta’ ċertifikazzjoni uniformi tal-Komunita;Billi kull skema bħal din suppost tapplika għat tqegħid fis-suq kemm fi Stati Membri oħra u fi swieq domestiċi ta’ materjal ta’ propagazzjoni prodott fil-Komunità;Billi, bħala regola ġenerali, materjal ta’ propagazzjoni maħsub għall-produzzjoni ta’ għeneb jew għall-produzzjoni ta’ materjal ta’ propagazzjoni għandu jkun permess li jitqiegħed fis-suq biss jekk ikun uffiċjalment eżaminat u ċċertifikat, b’mod konformi mar-regoli għaċ-ċertifikazzjoni, bħala materjal bażiku jew materjal iċċertifikat; billi l-għażla tat-termini tekniċi "materjal bażiku" u "materjal iċċertifikat" hu bbażat fuq terminoloġija internazzjonali diġà eżistenti u fuq l-iskemi tal-Komunità għal ġeneri oħra u speċi ta’ pjanta;Billi jkun mixtieq li jkun limitat it-tqegħid fis-suq ta’ materjal ta’ propagazzjoni tad-dwieli ċċertifikata miksuba minn selezzjoni klonali; billi, madankollu huwa attwalment impossibbli li jkun miksub dan l-għan minħabba li ħtiġiet tal-Komunità ma setgħux ikunu interament koperti minn tali materjal; billi, għalhekk, it-tqegħid fis-suq ta’ materjal standard ivverifikat li jrid ukoll jikkonsisti minn identità u purità tal-varjetà imma li mhux dejjem jippermetti l-istess assigurazzjonijiet bħall-materjal ta’ propagazzjoni miksub minn selezzjoni klonali għandhom ikunu permessi b’mod proviżorju; billi, madankollu, din il-kategorija għandha gradwalment tkun eliminata;Billi, jekk id-dwieli m’humiex ippropagati jew jekk materjal ta’ propagazzjoni m’huwiex imqiegħed fis-suq f’kull Stat Membru, jidher ġustifikabbli li dak l-Istat ikun eżentat mill-obbligazzjoni li jirranġa għal ċertifikazzjoni jew għall-ivverifikar ta’ materjal standard mingħajr iżda ma tkun effettwata l-obbligazzjoni tiegħu biex jillimita t-tqegħid fis-suq għal materjal iċċertifikat u materjal standard;Billi materjal ta’ propagazzjoni li mhux imqiegħed fis-suq mhux suppost, minħabba l-importanza ekonomika minuri tiegħu, ikun suġġett għal regoli tal-Komunità; billi Stati Membri għandhom iżommu d-dritt li jagħmlu tali materjal suġġett għal disposizzjonijiet speċjali;Billi regoli tal-Komunità m’għandhomx japplikaw għall-materjal ta’ propagazzjoni murija li hu maħsub għall-esportazzjoni għal pajjiżi terzi;Billi regoli tal-Komunità jridu jkunu adottati mill-Kunsill mhux aktar tard mill-31 ta’ Diċembru 1969 għall-materjal ta’ propagazzjoni prodott f’pajjiżi terzi u mqiegħed fis-suq fil-Komunità;Billi, sabiex ikun imtejjeb mhux biss il-valur ġenetiku tal-materjal ta’ propagazzjoni tal-Komunità imma wkoll il-kwalità esterna tiegħu, ċertu kondizzjonijiet iridu jkunu stabbiliti dwar il-purità teknika, kwalità u gradazzjoni;Billi sabiex tkun żgurata l-identità tal-materjal ta’ propagazzjoni, regoli tal-Komunità jridu jiġu stabbiliti fir-rigward is-separazzjoni ta’ lottijiet, ippakkettar, issiġillar u mmarkar; billi għal dan l-għan it-tikketti għandhom jagħtu id-dettalji kemm għal kontroll uffiċjali u għal informazzjoni ta’ min ikabbar id-dwieli u għandhom juri b’mod ċar in-natura taċ-ċertifikazzjoni tal-Komunità;Billi, sabiex ikun żgurat li kemm il-ħtiġiet għall-kwalità tal-materjal ta’ propagazzjoni u d-disposizzjonijiet li jiżguraw l-identità tagħhom jinsabu f’konformità matul it-tqegħid fis-suq, l-Istati Membri jridu jagħmlu disposizzjoni għal arranġamenti xierqa ta’ kontroll;Billi materjal ta’ propagazzjoni li jissodisfa dawn il-ħtiġiet għandhom, mingħajr preġudizzju għall-Artikolu 36 tat-Trattat, ikunu suġġett għal ebda restrizzjonijiet ta’ tqegħid fis-suq barra dawk li għalihom hemm provdut għalihom fir-regoli tal-Komunità;Billi, sa tali żmien li kull katalgu komuni ta’ varjetajiet ikun ġie stabbilit, ir-restrizzjonijiet permessi għandhom jinkludu b’mod partikolari d-dritt ta’ l-Istati Membri li jillimitaw it-tqegħid fis-suq ta’ materjal ta’ propagazzjoni għal dawk il-varjetajiet li huma ta’ valur għall-uċuħ tar-raba’ u għall-użu fit-territorju tagħhom; billi mhux xieraq li wieħed jiddeċiedi jekk u skond liema kondizzjonijiet Stati Membri jistgħu jipprojbixxu, b’mod sħiħ jew f’parti, il-kultivazzjoni ta’ ċertu varjetajiet ta’ dwieli fit-territorju tagħhom;Billi, skond ċertu kondizzjonijiet, materjal ta’ propagazzjoni prodott fi Stati Membri oħra minn materjal bażiku ċċertifikat f’kull Stat Membru għandu jkun magħruf bħala ekwivalenti għall-materjal ta’ propagazzjoni prodott f’dak l-Istat Membru;Billi, matul dawn il-perijodi li fihom jkun hemm diffikultajiet fil-ksib ta’ fornimenti ta’ materjal iċċertifikat tal-kategoriji varji, jew ta’ materjal standard, materjal ta’ propagazzjoni li jissodisfa ħtiġiet anqas stretti suppost temporarjament ikunu permessi li jitpoġġew fis-suq;Billi, sabiex ikunu armonizzati l-metodi tekniċi ta’ ċertifikazzjoni u ta’ ċċekkjar ta’ materjal standard użat fil-varji Stati Membri u biex tippermetti li jkunu magħmula paraguni fil-futur bejn materjal iċċertifikat jew iċċekkjat ġewwa l-Komunita u dak li ġej minn pajjiżi terzi, provi tal-Komunità suppost ikunu magħmula fl-Istati Membri biex jeżaminaw il-kwalità tal-kategoriji differenti ta’ materjal ta’ propagazzjoni.Billi l-Kummissjoni suppost tkun fdata bid-dmir li tadotta ċertu miżuri għall-applikazzjoni ta’ din id- Direttiva; billi, sabiex tkun iffaċilitata l-implimentazzjoni tal-miżuri proposti, kull proċedura suppost tkun ipprovduta biex tkun stabbilita kooperazzjoni mill-qrib bejn l-Istati Membri u l-Kummissjoni fil-Kumitat Imwaqqaf fuq Żrieragħ u Materjal ta’ Propagazzjoni għal Agrikoltura, Ortikultura u Forestrija;ADOTTA DIN ID- DIRETTIVA:Artikolu 1Din id-Direttiva għandha tapplika għall-materjal għall-propagazzjoni veġetattiva tad-dielja (minn hawn ’il quddiem imsejjaħ "materjal ta’ propagazzjoni") prodott u mqiegħed fis-suq ġewwa l-Komunità.Artikolu 21. Għall-iskopijiet ta’ din id-Direttiva, id-defniizzjonijiet segwenti għandhom japplikaw:A. Dwieli: Pjanti tal-ġeneru Vitis (L.) maħsuba għall-produzzjoni ta’ dwieli jew għall-użu bħala materjal ta’ propagazzjoni għal tali pjanti.B. Materjal ta’ propagazzjoni:(i) Pjanti żgħar tad-dwieli:(a)biċċiet b'għeruq: | biċċiet mhux imlaqqma tar-rimja ta' dwieli bl-egħruq għall-impjantar mhux imlaqqam jew għal użu bħala għenba li qed jinbtu intiżi biex ikunu mħawla jew għall-użu bħala riżoma; |(b)għeruq imlaqqma: | biċċiet mir-rimja ta' dielja magħquda bit-tilqim, ta' liema l-parti ta' taħt l-art hija bl-egħruq. |(ii) Partijiet ta' pjanti żgħar tad-dwieli(a)biċċiet ta' stokk ta' l-għeruq għat-tlaqqim: | rimji ta' sena; |(b)biċċiet ta' stokk ta' l-għeruq għat-tilqim: | biċċiet tar-rimja tad-diela maħsuba biex tifforma l-parti ta' taħt l-art meta jkunu qed jiġu ppreparati t-tilqim ta' l-egħruq; |(ċ)biċċiet ta' fuq imlaqqma: | biċċiet tar-rimja tad-dielja maħsuba biex tifforma parti tan-naħa ta' fuq ta' l-art meta jkunu qed jiġu ppreparati tilqim jew meta jiġu mlaqqma pjanti in situ; |(d)biċċiet mil-mixtla: | biċċiet ta' għeruq ta' l-għenba maħsuba għall-produzzjoni ta' biċċiet ta' l-għeruq. |Ċ. Mixtliet ta’ l-istokk: mixtliet għall-produzzjoni ta’ biċċiet ta’ l-għeruq għat-tilqim, biċċiet tal-mixtliet jew biċċiet imlaqqma min-naħa ta’ fuq.D. Mixtliet tal-biċċiet: mixtliet għall-kultivazzjoni ta’ biċċiet bl-għeruq jew egħruq imlaqqam.E. Materjal bażiku: materjal ta’ propagazzjoni(a) li ġie prodott taħt ir-responsabbiltà ta’ min ikabbar skond il-prattika aċċettata għaż-żamma tal-varjetà;(b) li hu maħsub għall-produzzjoni ta’ materjal ta’ propagazzjoni;(ċ) li jissodisfa l-kondizzjonijiet stabbiliti fl-Annessi I u II għall-materjal bażiku ta’ propagazzjoni; u(d) li ġie misjub b’eżami uffiċjali li jissodisfa l-kondizzjonijiet hawn fuq imsemmija.F. Materjal iċċertifikat: materjal ta’ propagazzjoni(a) li hu miksub direttament mill-materjal bażiku ta’ kull varjetà jew, jekk min ikabbar hekk jitlob, mill-materjal ta’ propagazzjoni ta’ stadju aktar bikri ta’ multiplikazzjoni minn materjal bażiku li ġie misjub minn eżami uffiċjali li jissodisfa l-kondizzjonijiet stabbiliti fl-Annessi I u II għal materjal bażiku;(b) li hu maħsub għal- il-produzzjoni ta’ pjanti żgħar jew partijiet ta’ pjanti għal użu fil-produzzjoni tal-għeneb, jew- il-produzzjoni ta’ għeneb;(ċ) li jissodisfa l-kondizzjonijiet stabbiliti fl-Annessi I u II għall-materjal iċċertifikat; u(d) li ġie misjub b’eżami uffiċjali li jissodisfa l-kondizzjonijiet hawn fuq imsemmija.G. Materjal standard: materjal ta’ propagazzjoni(a) li għandu identità varjetali u purità;(b) li hu maħsub għal- il-produzzjoni ta’ pjanti żgħar jew partijiet ta’ pjanti għal użu fil-produzzjoni tal-għeneb;(ċ) li jissodisfa l-kondizzjonijiet stabbiliti fl-Annessi I u II għall-materjal standard; u(d) li ġie misjub b’eżami uffiċjali li jissodisfa l-kondizzjonijiet hawn fuq imsemmija.Ħ. Miżuri uffiċjali: miżuri meħuda(a) minn awtoritajiet ta’ l-Istat, jew(b) minn kull persuna legali, kemm jekk iggvernata minn liġi pubblika jew privata, li taġixxi taħt ir-responsabbiltà ta’ l-Istat, jew(ċ) fil-każ ta’ attivitajiet marbuta li wkoll huma suġġetti għall-kontroll ta’ l-Istat, minn kull persuna naturali maħtura għal dak l-iskop,kemm-il darba persuni msemmija taħt (b) u (ċ) ma jiksbu l-ebda gwadann privat minn tali miżuri.2. Stati Membri jistgħu(a) kemm-il darba li ma jkun hemm ebda ċertifikazzjoni uffiċjali ta’ materjal ta’ propagazzjoni jew iċċekkjar ta’ materjal standard jekk tali materjal mhux normalment ippropagat jew imqiegħed fis-suq fit-territorju tagħhom;(b) bħala miżura transizzjonali, wara d-dħul fis-seħħ tal-liġijiet, regolamenti jew disposizzjonijiet amministrattivi meħtieġa biex wieħed jikkonforma ma’ din id-Direttiva, jipprovdi li materjal ta’ propagazzjoni li ġie użat biex ikunu stabbiliti mixtliet ta’ stokk jew mixtliet tal-biċċiet hu ekwivalenti għall-materjal ta’ propagazzjoni ċċertifikat jew iċċekkjat b’ mod konformi mad-disposizzjonijiet ta’ din id-Direttiva jekk, qabel ma tkun hekk użata, tingħata l-istess assikurazzjoni bħall-materjal ta’ propagazzjoni ċċertifikat jew iċċekkjat b’ mod konformi mad-disposizzjonijiet ta’ din id-Direttiva.Artikolu 31. L-Istat Membri għandhom jipprovdu li materjal ta’ propagazzjoni tad-dwieli ma jistax ikun imqiegħed fis-suq:- sakemm ikun ġie uffiċjalment iċċertifikat bħala "materjal bażiku" jew "materjal iċċertifikat", jew hu materjal standard uffiċjalment iċċekkjat, u- sakemm jissodisfa l-kondizzjonijiet stabbiliti fl-Anness II.2. Stati Membri jistgħu jipprovdu għal derogazzjonijiet mid-disposizzjonijiet ta’ paragrafu 1:(a) għal materjal ta’ propagazzjoni ta’ kull stadju bikri ta’ multiplikazzjoni minn stokk bażiku;(b) għal provi jew għal skopijiet xjentifiċi;(ċ) għal xogħol ta’ selezzjoni.3. Stati Membri jistgħu jipprovdu għal derogazzjonijiet fejn għandu x’jaqsam it-tul minimu ta’ stokk ta’ l-għeruq għal biċċiet biex ikunu mlaqqma Anness II (III) (1) (B) (a).4. Il-Kummissjoni, li taġixxi b’mod konformi mal-proċedura stabbilita fl-Artikolu 17, tista’:(a) tawtorizza Stati Membri, b’mod ta’ derogazzjoni mid-dispozizzjonijiet ta’ l-Anness II (II) (1), biex jikklassifika bħala materjal iċċertifikat ta’ għeruq imlaqqam fuq iċċertifikat imlaqqam fuq materjal standard; tali awtorizzazzjoni għandha tkun mogħtija biss għal kull perijodu transizzjonali li għandu jkun stabbilit sa tali ħin li l-Istati Membri kkonċernati għandhom fornimenti suffiċjenti ta’ materjal bażiku u materjal iċċertifikat għal pjantaġġuni l-ġodda;(b) tipprovdi li wara dati speċifikati materjal ta’ propagazzjoni ta’ ċertu varjetajiet tad-dwieli ma jistgħux jiġu mpoġġija fis-suq kemm-il darba jkun ġie uffiċjalment iċċertifikat bħala "materjal bażiku" jew "materjal iċċertifikat".Artikolu 4L-Istati Membri jistgħu, fejn għandhom x’jaqsmu l-kondizzjonijiet stabbiliti fl-Annessi I u II, jimponu rekwiżiti addizzjonali jew aktar stretti għaċ-ċertifikazzjoni ta’ materjal ta’ propagazzjoni jew il-kontroll ta’ materjal standard prodott fit-territorju tagħhom.Artikolu 51. Kull Stat Membru għandu jistabbilixxi kull lista ta’ varjetajiet tad-dwieli uffiċjalment aċċettati għaċ-ċertifikazzjoni u għall-iċċekkjar bħala materjal standard fit-territorju tiegħu. L-elenku għandu jagħti l-karatteristiċi prinċipali morfoloġiċi u fiżjoloġiċi li bihom il-varjetajiet ikunu jistgħu jiġu ddistingwiti waħda minn oħra.2. Kull varjetà għandha tkun aċċettata għaċ-ċertifikazzjoni jew iċċekkjar biss jekk tkun ġiet stabbilita minn eżaminazzjonijiet uffiċjali jew uffiċjalment ikkontrollata, b’mod partikolari provi ta’ tkabbir, li l-varjetà hi suffiċjentement uniformi u stabbli.Jekk hu magħruf li l-varjetà hi mpoġġija fis-suq f’pajjiż ieħor taħt isem differenti, dak l-isem għandu jkun irrekordjat fil-lista.3. Il-varjetajiet aċċettati għandhom ikunu uffiċjalment iċċekjati f’intervalli regolari. Jekk waħda mill-kondizzjonijiet għall-aċċettazzjoni taċ-ċertifikazzjoni jew iċċekjar mhix aktar sodisfaċenti, l-aċċettazzjoni għandha tkun irrevokata u l-varjetà kkanċellata mil-lista.4. Dawn il-listi u kull alterazzjoni magħmula lilhom għandhom ikunu mibgħuta minnufih lill-Kummissjoni, li għandu jikkomunikahom lill-Istati Membri l-oħra.Artikolu 6L-Istati Membri għandhom jirrikjedu li għall-iċċekkjar ta’ kampjuni ta’ varjetajiet kampjuni huma meħuda b’mod uffiċjali b’mod konformi ma’ metodi xierqa.Artikolu 7L-Istati Membri għandhom jipprovdu li, waqt li jkunu qed jikbru u waqt li jkunu qed jiġu merfugħa, jew imneħħija mid-dielja ġenitur, l-ippakkjar, magażżinaġġ u trasportazzjoni, materjal ta’ propagazzjoni jrid ikun miżmum f’lottijiet separati u jkun immarkat mal-varjetà u, fejn applikabbli, fil-każ ta’ materjal bażiku u materjal iċċertifikat, mal-klonu.Artikolu 81. L-Istati Memrbi għandhom jirrikjedu li l-materjal ta’ propagazzjoni jkun imqiegħed fis-suq biss f’lottijiet suffiċjentement omoġenji u f’pakketti ssiġillati jew lottijiet li juru, kif stabbilit fl-Artikoli 9 u 10, kull tagħmir li jissiġilla u jimmarka. L-ippakkettjar għandu jikkonforma mad-disposizzjonijiet tal-Anness III.2. L-Istati Membri jistgħu għat-tqegħid ta’ kwantitajiet żgħar lill-konsumatur finali u għat-tqegħid fis-suq ta’ dwieli fi qsari, qartalli jew kaxxi, jipprovdu għal derogazzjonijiet minn paragrafu 1 fir-rigward ta’ ippakkjar, issiġillar u mmarkar.Artikolu 9L Istati Membri għandhom jirrikjedu li pakketti u lottijiet ta’ materjal ta’ propagazzjoni jiġi ssiġillat mill-persuna responsabbli f’kull tali manjiera li meta l-kontenitur jew sorra jkunu miftuħa s-siġill hu miksur u ma jistgħax ikun imwaħħal mill-ġdid.Artikolu 101. L-Istati Membri għandhom jirrikjedu li l-persuna responsabbli biex jissiġilla jwaħħal man-naħa ta’ barra tal-pakketti u sorror ta’ materjal ta’ propagazzjoni kull tikketta f’waħda mil-lingwi uffiċjali tal-Komunità li tikkonforma ma’ l-ispeċifikazzjoni fl-Anness IV; it-tikketta għandha tkun imwaħħla mas-siġill. Il-kulur tat-tikketta għandu jkun abjad għall-materjal bażiku, blu għal materjal iċċertifikat u isfar skur għal materjal standard.2. L-Istati Membri jistgħu jipprovdu li kull kwantità tkun ukoll akkumpanjata minn kull dokument li jagħti l-istess informazzjoni bħat-tabella.Artikolu 11L-Istati Membri għandhom jiżguraw li l-identità tal-materjal ta’ propagazzjoni hu ppreservat, miż-żmien ta’ l-irfigħ tiegħu, jew tneħħija tiegħu mid-dwieli ġenituri sal-wasla tiegħu lill-konsumatur finali, b’kull sistema ta’ kontrolli uffiċjali stabbiliti jew approvati minnhom. Għandhom jagħmlu l-aktar arranġamenti xierqa għall-materjal ta’ propagazzjoni li tkun uffiċjalment ikkontrollata matul it-tqegħid fis-suq, ta’ l-anqas b’kampjunar iċċekkjat, fir-rigward tal-konformità mal-ħtiġiet ta’ din id-Direttiva.Artikolu 121. L-Istati Membri għandhom jiżguraw li l-materjal bażiku u materjal iċċertifikat li ġie uffiċjalment iċċertifikat u li l-kontenituri tagħhom ġew immarkati kif stabbilit minn din id-Direttiva u materjal standard li l-kontenituri tiegħu ġew issiġillati u mmarkati kif stabbilit minn din id-Direttiva, m’huma suġġetti għall-ebda restrizzjoni ta’ tqegħid fis-suq fejn għandhom x’jaqsmu l-karatteristiċi tagħhom, arranġamenti ta’ eżaminazzjoni, immarkar u ssiġillar barra dawk stabbiliti f’din id-Direttiva;2. L-Istati Membri jistgħu:(a) meta l-ebda miżura ma ġiet meħuda mill-Kummissjoni taħt l-Artikolu 3 (4) (b) u mdaħħla fis-seħħ, jipprovdu li wara dati speċifikati materjal ta’ propagazzjoni ta’ ċertu varjetajiet ta’ dwieli ma jitqegħdux fis-suq kemm-il darba jkun uffiċjalment iċċertifikat bħala "materjal bażiku" jew "materjal iċċertifikat."(b) sa tali ħin, li kull katalogu komuni ta’ varjetajiet jista’ jkun intordott, ikun limitat it-tqegħid fis-suq ta’ materjal ta’ propagazzjoni għal dawk il-varjetajiet li huma mdaħħla f’kull lista nazzjonali bbażata fuq valur għal-uċuh tar-raba’ u użu fit-territorju tagħhom; il-kondizzjonijiet għall-inklużjoni f’din il-lista għandha tkun l-istess għall-varjetajiet li ġejjin minn Stati Membri oħra bħall-varjetajiet domestiċi.Artikolu 13L-Istati Membri għandhom jipprovdu li materjal ta’ propagazzjoni li hu miksub direttament minn materjal bażiku ċċertifikat fi Stat Membru wieħed u mkabbar fi Stat Membru ieħor jista’ jkun iċċertifikat fl-Istat li pproduċa l-materjal bażiku jekk il-materjal ta’ propagazzjoni għadda minn spezzjoni fil-kamp li ssodisfa l-kondizzjonijiet stabbiliti fl-Anness I u jekk eżaminazzjoni uffiċjali wriet li l-kondizzjonijiet stabbiliti fl-Anness II huma sodisfatti.Artikolu 141. Sabiex tiġi eliminata kull diffikultà temporanja fil-forniment ġenerali ta’ materjal bażiku, materjal iċċertifikat jew materjal standard li jseħħ fi Stat Membru jew aktar u ma jistax jiġi megħlub ġewwa l-Komunità, il-Kummissjoni, li taġixxi b’mod konformi mal-proċedura stabbilita fl-Artikolu 17, għandha tawtorizza wieħed jew aktar mill-Istati Membri biex jaċċettaw għat-tqegħid fis-suq, għal kull perijodu li jiġi stabbilit mill-Kummissjoni, materjal ta’ propagazzjoni ta’ kull kategorija li tissodisfa ħtiġiet anqas stretti.2. Għal kull kategorija ta’ materjal ta’ propogazzjoni ta’ kull varjetà mogħtija, il-kulur tat-tikketta għandu jkun dak li għalih hemm provdut fil-kategorija li tikkorrispondi, f’kull każ ieħor din għandha tkun kannella. It-tikketta għandha dejjem tiddikjara li l-materjal ta’ propagazzjoni in kwistjoni hu ta’ kull kategorija li jissodisfaw rekwiżiti anqas stretti.Artikolu 151. Din id-Direttiva m’għandhiex tapplika għal materjal ta’ propagazzjoni muri li hu maħsub għall-esportazzjoni għal pajjiżi terzi;2. Il-Kunsill, li jaġixxi b’kull maġġoranza kwalifikata fuq kull proposta mill-Kummissjoni, għandu, sa mhux aktar tard mill-31 ta’ Diċembru 1969, jadotta miżuri dwar il-materjal ta’ propagazzjoni prodott f’pajjiżi terzi u mqiegħda fis-suq fil-Komunità.Artikolu 161. Testijiet tal-Komunità għandhom ikunu mwettqa ġewwa l-Komunità sabiex tiġi eżaminata l-kwalità tal-materjal ta’ propagazzjoni; dawn il-provi għandhom ikunu suġġetti għal spezzjoni mill-Komunità li għaliha hemm referenza fl-Artikolu 17.2. Dawn il-provi, matul kull l-ewwel stadju, għandhom ikunu użati biex iqarbu l-metodi tekniċi ta’ ċertifikazzjoni ta’ materjal iċċertifikat u l-iċċekkjar ta’ materjal standard sabiex jiġu miksuba riżultati li huma ekwivalenti. Appena dan l-għan hu milħuq, rapporti ta’ progress annwali għandhom isiru fuq il-provi u mibgħuta f’kunfidenza lill-Istati Membru u l-Kummissjoni. Il-Kummissjoni, li taġixxi b’ mod konformi mal-proċedura stabbilita fl-Artikolu 17, għandha tistabbilixxi d-data ta’ l-ewwel rapport.3. Il-Kummissjoni, li taġixxi b’mod konformi mal-proċedura stabbilita fl-Artikolu 17 għandha tagħmel l-arranġementi meħtieġa għall-provi li għandhom jiġu mwettqa. Materjal ta’ propagazzjoni prodott f’pajjiżi terzi jista’ jiġi inkluż fil-provi.Artikolu 171. Meta l-proċedura stabbilita f’dan l-Artikolu għandha tiġi segwita, l-affarijiet għandhom ikunu rreferuti mill-President, jew fuq inizjattiva tiegħu jew fuq talba tar-rappreżentant ta’ kull Stat Membru għall-Kumitat Imwaqqaf fuq Żrieragħ u Materjal ta’ Propagazzjoni għall-Agrikoltura, Ortikultura u Foresterija (minn hawn ’il quddiem imsejjaħ il-"Kumitat") mwaqqaf bid-Deċiżjoni tal-Kunsill ta’ l-14 ta’ Ġunju 1966 [2].2. Fi ħdan il-Kumitat, il-voti ta’ l-Istati Membri jkunu mwieżna kif ipprovdut fl-Artikolu 148 (2) tat-Trattat. Il-President m’għandux jivvota.3. Ir-rappreżentant tal-Kummissjoni għandu jissottometti kull abbozz tal-miżuri li għandhom ikunu adottati. Il-Kumitat għandu jwassal il-fehma tiegħu fuq tali miżuri f’limitu ta’ żmien stabbilit mill-President, skond l-urġenza tal-kwistjoni. Il-fehmiet għandhom ikunu mwassla b’kull maġġoranza ta’ tnax-il vot.4. Il-Kummissjoni għandha tadotta miżuri li għandhom japplikaw minnufih. Madankollu, jekk dawn il-miżuri m’humiex skond il-fehma tal-Kumitat, huma għandhom minnufih jiġu kkomunikati mill Kummissjoni lill Kunsill. F’dak il-każ il-Kummissjoni tista’ tiddiferixxi applikazzjoni tal-miżuri li huma adottati sa mhux aktar minn xahar mid-data ta’ tali komunikazzjoni.Il-Kunsill, li jaġixxi b’kull maġġoranza kwalifikata, jista’ jieħu kull deċiżjoni differenti f’xahar.Artikolu 18Din id-Direttiva għandha tkun mingħajr preġudizzju għad-disposizzjonijiet ta’ liġijiet nazzjonali ġġustifikati fuq raġunijiet tas-saħħa u l-ħajja ta’ nies, annimali jew pjanti jew il-ħarsien tal-proprjetà industrija u kummerċjali.Artikolu 19L-Istati Membri għandhom, sa mhux aktar tard mill-1 ta’ Lulju 1969, idaħħlu fis-seħħ il-miżuri meħtieġa biex jikkonformaw ma’ din id-Direttiva u għandhom minnufih jinfurmaw il-Kummissjoni dwar dan.Artikolu 20Id-Direttiva hi indirizzata lill-Istati Membri.Magħmula l-Lussemburgu, id-9 ta’ April 1968.Għall-KunsillIl-PresidentE. Faure[1] ĠU Nru 156, 15.7.1967. p.30.[2] ĠU No 125, 11.7.1966, p. 2289/66.--------------------------------------------------ANNESS IKONDIZZJONIJIET LI HUMA RELATATI MAL-WIĊĊ TAR-RABA' LI QED JIKBER.I. Informazzjoni ġenerali1. Il-wiċċ tar-raba' għandu jkollu identità ta' varjetà u purità.2. Il-kondizzjoni kulturali tal-pjantaġun u l-istadju ta' żvilupp tal-pjanti għandhom ikunu tali li jippermettu l-identità tal-varjetà u purità biex ikunu adegwatament iċċekkjati.3. L-ikbar reqqa għandha tittieħed sabiex jiġi żgurat li l-ħamrija li fiha stokk u biċċiet tal-mixtliet maħsuba għall-kultivazzjoni ta' materjal bażiku jew materjal iċċertifikat huma mħawla mhux infettati b'organiżmi perikolużi, b'mod partikolari, viruses.4. Organiżmi perikolużi li jnaqqsu l-użu tal-materjal ta' propagazzjoni għandhom ikunu fuq l-inqas livell possibbli.5. Il-wiċċ tar-raba' għandu jinżamm ħieles mill-pjanti li juru sintomi ta' mard bil-virus.6. Ir-rata ta' falliment fi stokk mill-mixtilet maħsuba għall-produzzjoni ta' materjal iċċertifikat m'għandux jeċċedi l-5 %; fi stokk mill-mixtliet maħsuba għall-produzzjoni ta' materjal standard m'għandhiex teċċedi l-10 %. Il-proporzjon ta' falliment tista' eċċezzjonalment teċċedi dawn il-persentaġġi meta jkunu minħabba każijiet fiżiċi.7. Għandu jkun hemm ta' l-anqas spezzjoni tal-wiċċ tar-raba' ta' l-anqas darba fis-sena; kull tieni spezzjoni għandha tkun imwettqa f'każijiet ta' nuqqas ta' qbil fuq kwistjonijiet li jistgħu jiġu deċiżi mingħajr preġudizzju għall-kwalità tal-materjal ta' propagazzjoni.II. Kondizzjonijiet speċjali1. Biċċiet tal-mixtliet mhux ser ikunu stabbiliti fi, jew ftit metri 'l bogħod minn għelieqi tad-dwieli għall-produzzjoni ta' frott.2. Il-partijiet ta' pjanti tad-dwieli użati għall-produzzjoni ta' biċċiet ta' l-għeruq u biċċiet ta' l-għeruq imlaqqma għandhom ikunu meħuda minn mixtliet ta' l-istokk li ġew spezzjonati u approvati.--------------------------------------------------ANNESS IIKONDIZZJONIJIET LI HUMA RELATATI MA' MATERJAL TA' PROPAGAZZJONII. Kondizzjonijiet ġenerali1. Materjal ta' propagazzjoni għandu jkollu identità ta' varjetà u purità; kull tolleranza ta' 1 % għandha tkun aċċettata għat-tqegħid fis-suq ta' materjal standard.2. Purità teknika minima: 96 %.Is-segwenti għandu jkun meqjus bħala teknikament mhux pur:(a) materjal ta' propagazzjoni dessikat interament jew f'parti, anke meta jkun imdaħħal fl-ilma wara d-dessikazzjoni;(b) materjal ta' propagazzjoni mħassar, mgħawweġ jew imwiegħer, b'mod partikolari meta mħassar b'silġ jew borra jew meta mgħaffeġ jew imkisser.3. Organiżmi perikolużu li jnaqqsu l-użu tal-materjal ta' propagazzjoni għandu jkun fuq l-inqas livell possibbli.II. Kondizzjonijiet spċejali1. Għeruq imlaqqma:Għeruq imlaqqma li jikkonsistu minn materjal bażiku mlaqqam fuq materjal bażiku jew ta' materjal bażiku mlaqqam fuq materjal iċċertifikat għandu jkun ikklassifikat bħala materjal bażiku. Għeruq imlaqqam li jikkonsisti minn materjal iċċertifikat imlaqqam fuq materjal bażiku jew ta' materjal iċċertifikat fuq ċertu materjal għandu jkun ikklassifikat bħala materjal bażiku. Kull kumbinazzjoni oħra għandha tiġi kklasifikati bħala materjal standard.2. Partijiet ta' pjanti żgħar tad-dwieli:Ir-rimji tad-dwieli għandhom ikunu laħqu kull stat adegwat ta' maturita fl-injam. Il-proporzjon ta' "injam/lbieba" għandha tkun normali għall-varjetà.III. Gradazzjoni1. Biċċiet ta' stoll ta' l-għeruq għat-tilqim, biċċiet mill-mixtilet u biċċiet ta' fuq imlaqqam:A. DijametruDan għandu jkun imkejjel fil-punt l-aktar wiesa' tan-naħa ta' fuq.(a) Biċċiet ta' stokk ta' l-għeruq għat-tilqim u biċċiet ta' fuq imlaqqma:(aa) dijametru tan-naħa ta' fuq:(i) Vitis rupestris u l-inkroċjar tagħha ma' Vitis vinfera, 6 sa 12 mm;(ii) varjetajiet oħra, 6.5 sa 12 mm;in-numru ta' rimji b'kull dijametru ta' mhux aktar minn 7mm, fil-każ ta' Vitis rupestris u t-tilqim tagħha mal-Vitis vinfera, u mhux aktar minnn 7.5 mm, fil-każ ta' varjetajiet oħra m'għandux jeċċedi 25 % tal-lott;(bb) id-dijametru massimu fil-post l-aktar wiesa', 14mm ħlief fil-każ ta' biċċiet ta' fuq imlaqqma għat-tilqim ta' pjanti in situ. Il-qatgħa għandha ssir ta' l-anqas 2 ċm 'l isfel mill-għajn l-aktar baxxa.(b) Biċċiet mil-mixtla:dijametru minimu tan-naħa ta' fuq: 3.5mm.B. TulIt-tul għandu jkun imkejjel mill-parti l-aktar baxxa mit-tonqob l-aktar baxxa; Għandu jinżamm intatt l-aktar post għoli bejn it-tonqob.(a) Biċċiet ta' stokk ta' l-għeruq għat-tlaqqim; tul minimu, 1.05 m;(b) Biċċiet mill-mixtla: tul minimu, 55ċm; fil-każ ta' Vitis vinfera, 30ċm;(ċ) Biċċiet imlaqqma ta' fuq: tul minimu, 50 ċm, b' ta' l-anqas ħames għajnejn li jistgħu jintużaw.2. Biċċiet bl-għeruqA. DijametruId-dijametru, mkejjel fin nofs ta' bejn it-tonqob immedjatament taħt it-tkabbir ta' estensjoni u tul tal-fus l-aktar twil għandu jkun mhux anqas minn 5 mm.B. TulId-distanza mill-punt l-aktar baxx fejn jinfeġġu l-għeruq fil-bażi tal-kobor ta' estensjoni għandu jkun mhux inqas minn:(a) għal stokk ta' l-għeruq, 30 ċm;(b) għal biċċiet oħra bl-għeruq, 22 ċm.Ċ. GħeruqKull pjanta għandu jkollha ta' l-anqas tlett għeruq żviluppati u spazjati sew. Madankollu, il-varjetà 420 A jista' jkollha biss żewġ għeruq żviluppati sew, kemm-il darba huma fuq naħħiet opposti.3. Għeruq imlaqqam(a) iz-zokk għandu jkun ta' l-anqas 20 ċm twil;(b) għeruq: kull pjanta għandu jkollha ta' l-anqas tlett għeruq żviluppati u spazjati sew. Madankollu, il-varjetà 420 A jista' jkollha biss żewġt għeruq żviluppati sew, kemm-il darba jinsabu fuq naħiet opposti.(ċ) unjoni: kull pjanta għandu jkollha unjoni adegwa, regolati u sigura.--------------------------------------------------ANNEX IIIIPPAKKEĠĠJARKompożizzjoni ta' l-ippakkeġġjar jew il-lottijiet:Tip | Numru |1.Tilqima bl-għeruq | 25 |2.Qtugħ bl-għeruq | 50 |3.Qtugħ tat-tilqim ta' fuq | 100 jew 200 |4.Qtugħ mill-għeruq għat-tilqim | 200 |5.Qtugħ mill-għeruq ta' l-ixtieli żgħar u qtugħ mill-Vitis viniferażgħira | 200 jew 500 |6.Qtugħ ieħor ta' xtieli żgħar | 200 |--------------------------------------------------Anness IVTikkettaA. Informazzjoni meħtieġa(a) 1. "Standards tal-KEE".2. Isem u indirizz tal-produttur jew in-numru ta' l-identifikazzjoni tiegħu.3. Awtorità responsabbli għaċ-ċertifikazzjoni jew il-verifika u l-Istat Membru.4. Numru tar-referenza tal-lott.5. Varjetà u, meta xieraq, il-klonu (għat-tilqim bl-għeruq, il-kloni ta' l-għeruq u l-qtugħ tat-tilqim ta' fuq).6. Kategorija.7. Pajjiż tal-produzzjoni.8. Kwantità.9. Tul - għall-qtugħ mill-għeruq għat-tilqim jekk Stat Membru jagħti derogi mir-regoli dwar it-tul minimu (Artikolu 3 (3)).(b) Fil-każ ta' "qtugħ mill-għeruq" u "Tilqim tal-għeruq" id-dettalji msemmija fil-Paragrafi 1,2, 5, 6 u 7 ta' (a) huma biżżejjed.B. Dimensjonijiet minimi(a) 110 x 67 għal-qtugħ mill-għeruq għat-tilqim, qtugħ minn fuq u qtugħ mill-ixtieli żgħar;(b) 80 x 70 minn qtugħ mill-għeruq u tilqim mill-għeruq.--------------------------------------------------